stanford-oval/wikipedia huggingface dataset:
אסתר ניזנטל קריניץ

| --- | --- |

 לידה:  1927 
 פטירה:  2001 (בגיל 74 בערך) 
 
אסתר ניזנטל קריניץ (Esther Nisenthal Krinitz; ‏1927–2001) הייתה אמנית יהודייה אמריקאית, ילידת פולין, ניצולת שואה. יצרה סדרת עבודות אוטוביוגרפיות רקומות אודות חייה המתארות את ילדותה בפולין, את קורותיה בתקופת השואה ואת ההגירה לארצות הברית ושיקום החיים לאחר מלחמת העולם השנייה.
ביוגרפיה

אסתר ניזנטל קריניץ נולדה בשנת 1927 בכפר קטן בשם מנישק הממוקם לאורך הגדה המזרחית של נהר הוויסלה שבפולין. בהיותה בת שתים עשרה, בתחילת מלחמת העולם השנייה, בספטמבר 1939, נכנסו כוחות הצבא הגרמני לכפר. מאותו הרגע ועד אוקטובר 1942 חיו יהודי הכפר והסביבה תחת הטרור הגרמני. באוקטובר 1942 הורה מושל האזור ליהודים לעזוב את בתיהם ולהתייצב בתחנת הרכבת בקרשניק הסמוכה. היהודים לא ידעו לאן מועדות פניהם. ניזנטל קריניץ, שהייתה אז בת חמש עשרה, פחדה מאוד מהגירוש וגמלה בדעתה כי לא תצטרף למשפחתה. היא פנתה אל הוריה בבקשת עזרה, וביקשה מהם לנקוב בשם אחד האיכרים הפולנים שעמם היו בקשרי מסחר כדי שתוכל למצוא אצלו מחסה ולעבוד. ניזנטל קריניץ גם הפצירה באחותה הצעירה, מניה, בת השלוש עשרה להצטרף אליה. כך, ב־15 באוקטובר 1942 יצאה משפחתה של האמנית לדרך, והאחיות הצעירות נותרו לבדן. זה היה היום האחרון שבו ראו את משפחתן ומרגע זה ואילך הן נאלצו להסתדר בכוחות עצמן. הן התחזו לנערות כפר פולניות קתוליות וכך שרדו את המלחמה. לאחר המלחמה התחתנה ניזנטל קריניץ והיגרה לארצות הברית, ואחותה מניה עלתה לישראל.
יצירה אמנותית

בשנת 1977, כשהיא בת חמישים, החליטה ניזנטל קריניץ לא להסתפק עוד בסיפור ילדותה ובסיפור השואה שהייתה נוהגת לספר לבנותיה בעל פה, אלא להראות להן את חייה בפולין ולספר את סיפורה באמצעות תמונות. ניזנטל קריניץ לא קיבלה הכשרה כאמנית ולעולם לא תפסה עצמה ככזאת, אך הייתה בטוחה בכישרונה בתפירה וברקמה. כבר שהייתה בת תשע היא אומנה כתופרת, ולפיכך הרקמה והתפירה היו בעבורה הכלים הטבעיים שבאמצעותם תיצור את התמונות. לאורך תקופה של עשרים שנה יצרה האמנית סדרה של שלושים ושש יצירות מפורטות עשויות בסגנון נאיבי המתארות את תקופת השואה ואת מהלך חייה. היצירות ראו אור בספר Memories of Survival, שפורסם לאחר מותה על ידי בנותיה בשנת 2005.
הסדרה של ניזנטל קריניץ בנויה כסיפור מסע המתחיל הבנוי עם ילדות מאושרת בכפר בפולין, וממשיך בפרידה מהילדות, התבגרות בטרם עת, מאבק להישרדות ומסתיים בייסודם של חיים חדשים. רוב העבודות בסדרה נעשו לאורך שנות התשעים של המאה העשרים, כשהאמנית מתקרבת לגיל שבעים. לאורך הסיפור האמנית מציגה את זהויותיה המשתנות: בתחילה כילדה יהודייה בפולין הכפרית, לאחר מכן כילדה יהודייה הנאבקת לשרוד תחת השלטון הנאצי, רוב הזמן תחת זהות בדויה של נערה קתולית, ולאחר המלחמה כאישה אמריקאית וכאם. מרכיב אחד המאפיין את הזהות הפסיכולוגית שלה נשאר קוהרנטי לאורך כל הסיפור – האמנית מציגה את עצמה כדמות אמיצה ולא קונפורמיסטית הבוחרת לעצמה גורל אחר מזה של סביבתה.
אמנות וזיכרון (Art and Remembrance)

אמנות וזיכרון (Art and Remembrance) היא תערוכה נודדת של יצירותיה של ניזנטל קריניץ המוצגת מאז שנת 2011 במוזיאונים שונים בארצות הברית. בשנת 2011, צולם סרט תיעודי מטעם עמותת התערוכה בשם "דרך קוף המחט: האמנות של אסתר ניזנטל קריניץ" (Through the Eye of the Needle: The Art of Esther Nisenthal Krinitz). הסרט מספר על חוויותיה של האמנית במהלך השואה בפולין ומספר על יצירתן של עבודות הרקמה והקולאז' שלה. הסרט כולל ריאיון עם האמנית ועם בני משפחתה.
הערות שוליים

↑  Art and Remembrance, Art and Remembrance (באנגלית אמריקאית)
| --- | --- |
בקרת זהויות :  NLI: 987007304743005171  PLWABN: 9810700017205606  GND: 13141965X  ISNI: 0000 0000 6702 9036  LCCN: no2006007647  VIAF: 78525006   WorldCat (עם VIAF): 78525006
ארמותריום

| ארמותריום |
| --- | --- |
 שלד של ארמותריום  שחזור של Eremotherium laurillardi והשוואה לאדם
תקופה
סוף פליוקן - תחילת הולוקן, כ-4,900,000–1,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
משפחה:: מגתריים
סוג:: ארמותריום
מינים
 Eremotherium laurillardi  Eremotherium eomigrans  Eremotherium rusconi
שם מדעי
 Eremotherium ‏Spillmann, 1948
תחום תפוצה


ארמותריום (שם מדעי: Eremotherium; מילולית: "בהמה סוליטרית") הוא סוג של עצלן נכחד מקבוצת עצלני הקרקע מסדרת הפילוסאים שחי בסוף הפליוקן ואף בתחילת ההולוקן, מלפני 4.9 מיליון שנה עד לפני 11,000 שנה, באמריקה הצפונית ואמריקה הדרומית מקנדה עד ברזיל. ככל הנראה הוא היגר צפונה בעת פתיחת המעבר הצפוני לאמריקה הדרומית.
מאפיינים

עצלן זה היה כבד בהרבה מהעצלנים המודרניים. הוא הגיע לאורך 6 מטר ושקל מעל 3 טון מטרי. הוא דמה למגתריום העצום והיה קרוב משפחתו שחי לצידו. יצור זה היה בעל כפות רגליים קדמיות בעלות טפרים גדולים מאוד איתם הוא הוריד ענפים מבין העצים. בניגוד לעצלנים המודרניים הוא היה כבד מכדי לטפס.
לא ברור מדוע הוא נכחד אך ייתכן שהפלאו-אינדיאנים, אשר הגיעו לאמריקה לפני 12,000 שנה, אחראים לחלק מההכחדה.
בתרבות

יונק זה הופיע במשחק עולם היורה: המשחק.
מינים

נמצאו מעצלן זה 3 מינים. הראשון מביניהם התגלה ב-1842:
Eremotherium laurillardi
Eremotherium eomigrans
Eremotherium rusconi
אננדייל

| --- | --- |

סניף הדואר באננדייל
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 עיר אם:  סידני העיר
 אוכלוסייה:  ‏
  ‑ בפרוור:  9,487 (10 באוגוסט 2021)
 קואורדינטות:  33°52′55″S 151°10′19″E﻿ / ﻿33.882°S 151.172°E﻿ / -33.882; 151.172
 אזור זמן:  UTC+10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןאננדייל(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןאננדייל(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן אננדייל(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן אננדייל  he tabBackground:;tabBorder:#aaa;defaultTab:0;
אננדייל (באנגלית: Annandale) הוא פרוור בסידני, המנוהל על ידי עיריית סידני ומועצת לייכהרט. מבחינה אזורית, אננדייל שייך הן לסידני העיר והן למערב הקרוב.
גאוגרפיה

אננדייל מצוי כחמישה ק"מ מערבית למרכז העסקים הראשי של סידני, והוא הפרוור המערבי ביותר תחת שליטת עיריית סידני. מצדו המזרחי הוא גובל בפורסט לודג' וגליב, מצדו הדרומי בקמפרדאון וסטנמור, מצדו הצפוני ברוזל ומצדו המערבי בלייכהרט ופיטרשהם. ארבעת הפרוורים האחרונים שייכים לאזור המערב הקרוב.
היסטוריה

מייג'ור ג'ורג' ג'ונסטון היה חלק מצוות הצי הראשון שנשלח לאזור סידני, עם מטען אסירים למושבת העונשין. הוא זכה לקבל נחלה בגודל 0.4 קמ"ר (כ-100 אקרים) מערבית לנמל, לה קרא בתחילה ג'ונסטונס בוש ולאחר מכן אננדייל לזכר מקום הולדתו, אנן בדרום סקוטלנד. בשנת 1799 הקים ג'ונסטון יחד עם משפחתו את בית אננדייל, שנהרס ב-1905. שרידים מבית הכניסה לאחוזה נותרו על שטח בית הספר היסודי בפרוור. רחוב ג'ונסטון, מהרחובות הראשיים בפרוור, קרוי על שמו.
בנו של ג'ונסטון מכר את האדמה ב-1877 לג'ון יאנג, איש עסקים וראש העיר דאז. זה פיתח את הפרוור ובנה בתי מגורים מפוארים, ואף השכיר אחד מהם לראש ממשלת ניו סאות' ויילס הנרי פארקס. בתים ספורים בפרוור קושטו בגגות עגולים ומחודדים, שזכו לשם "כובעי מכשפה".
תרבות

בתים עתיקים רבים נותרו על כנם בפרוור בפתח המאה ה-21, ומציגים סגנונות ארכיטקטוניים מגוונים ומקוריים. אחד הבולטים הוא האבי (The Abbey, מילולית המנזר), בית אחוזה גותי שנבנה על ידי ג'ון יאנג. יאנג כלל בתכנון הבית מגדלים, גרגולים, אפריזים וצריח עם חיפוי נחושת, אלמנטים שנלקחו ברובם מבתי אחוזה סקוטיים. אגדה אורבנית טענה כי חלק מהצריח של האבי נגנב מקתדרלת סיינט מרי בסידני. האבי נבנה ב-1882 ושרד מעל שתי מאות, וכיום נועד לשימור כנכס ממשלת ניו סאות' ויילס.
באננדייל מצוי אולפן ההקלטות של תקליטי טרפלגר, כמו גם מספר חברות מוזיקה נוספות. מלון אננדייל מחזיק באולם הופעות חיות, ובו הוקלט אלבום ההופעה "Live at the Annandale" של להקת הפאנק (Punk) האמריקאית הברונקס.
במהלך שהותו באוסטרליה, הסופר מארק טוויין התארח בביתו של הנרי פארקס, ברחוב ג'ונסטון באננדייל.
האבי
בית הספר למוזיקה ופסטיבל מרלבורו

בית הספר למוזיקה ופסטיבל מרלבורו הוא נווה מרגוע והתבודדות להשתלמות במוזיקה קלאסית ברמה גבוהה, הפועל למשך שבעה שבועות מדי קיץ במרלבורו, ורמונט, בצפון ארצות הברית. מופעים פומביים נערכים בכל סוף שבוע במהלך הפעילות בבית הספר, בתוכנית הנבחרת רק כשבוע מראש, מתוך שישים עד שמונים היצירות, שהנגנים עובדים עליהן בחזרות.
בית הספר נוסד בשנת 1951. בין מייסדיו היו הפסנתרן רודולף סרקין, הכנר אדולף בוש והחלילן מרסל מואיז. הוא הוקם על קרקעות של משק חלב לשעבר, שהפך זמן קצר קודם לכן לקמפוס של מכללת מרלבורו. ממדיו הקטנים וסביבתו הכפרית משווים לאתר המוזיקה של מרלבורו אופי של נווה מרגוע, שבו יכולים מוזיקאים צעירים לשתף פעולה וללמוד לצד אמנים בכירים, בסביבה רחוקה מלחצים וממועדים מחייבים להופעות או להקלטות.
בית הספר למוזיקה ופסטיבל מרלבורו פועל כיום בניהולם האמנותי של ריצ'רד גוד ומיצוקו אוצ'ידה.
בישראל פעל במשך שנים מוסד דומה, בבית דניאל שבזכרון יעקב, שהוקם על מנת לשמש בית הארחה לנגנים, סופרים ואמנים.
אש קודש

ערך זה עוסק בספרו של האדמו"ר מפיאסצנה. אם התכוונתם למאחז אש קודש, ראו .
| --- | --- |

 מידע כללי
 מאת:  קלונימוס קלמיש שפירא 
 הוצאה
 תאריך הוצאה:  1960 
 
הספר אש קודש הוא ספר דרשותיו של האדמו"ר מפיאסצנה, הרב קלונימוס קלמיש שפירא בפני חסידיו בגטו ורשה בעת השואה. ספר זה מהווה תעודה חסידית, תאולוגית-מחשבתית, וגם היסטורית, יוצאת דופן.
שם הספר

מחברו קרא לו חידושי תורה משנות הזעם ת"ש–תש"א–תש"ב, והשם "אש קודש" ניתן לו על ידי המוציאים לאור בישראל. שם זה מנציח את קדושי השואה ואת הרבי ומשפחתו שנרצחו בשואה. על שם הספר קרויים מרכזי חסידי פיאסצנה בבית שמש ובבני ברק, ישיבה בצפת, בית כנסת בניו יורק והמאחז אש קודש באזור מטה בנימין.
מבנה הספר

מבנהו של הספר "אש קודש" אופייני לספריהם של אדמו"רים חסידיים: אוסף של דרשות על פרשת השבוע והחגים, על פי סדר השנה. בספר 86 דרשות שנאמרו במשך שלוש שנים, ת"ש, תש"א ותש"ב (1939–1942). הדרשה הראשונה נאמרה בראש השנה ת"ש, (14 בספטמבר 1939), והאחרונה בשבת חזון, ד' באב תש"ב, 18 ביולי 1942, שלושה ימים לפני תחילת האקציה הגדולה למחנה טרבלינקה. מעבר לכך ישנן הגהות והערות שהוסיף האדמו"ר, כנראה לאחר הדרשה האחרונה.
הדרשות אינן ברצף מלא לאורך כל שלוש השנים; ישנן תקופות שבהן יש הפסקה של כמה שבועות או חודשים. בשנת ת"ש (1939-1940) נתן הרב 41 דרשות; בשנת תש"א (1940-1941), רק 21; ובשנת תש"ב (1941-1942) נתן הרב 24 דרשות, כאמור – עד שבת חזון, כלומר על ארבעה מתוך חמשת חומשי תורה.
הדרשות פותחות בקושיה על פרשת השבוע, על אחד מהפרשנים או המדרשים הקשורים אליה; לעיתים קרובות ישנה התייחסות לדברי רש"י, ולמדרש, בדרך כלל מדרש רבה. התייחסויות לא מועטות הן לספר הזוהר, והתייחסויות רבות לספרי חסידות שונים, ובמיוחד ספריו של אביו.
לאורך הספר מורגש שינוי באורך הדרשות. הדרשות הראשונות קצרות מאוד, בנות עמוד אחד (למעט דרשות ספציפיות, כמו הדרשה לראש השנה). לאורך השבועות, מתארכות הדרשות, עד שהדרשות בחלקו האחרון של הספר הן בדרך כלל בנות שלושה, ארבעה ואף חמישה דפים. גם תוכנן של הדרשות הולך ומעמיק, וניתן לראות את התגבשות תפיסת עולמו של האדמו"ר במהלך ימי השואה.
תוכן הספר

כמנהיג חסידי בשואה, עמד האדמו"ר מול אתגר מחשבתי-תאולוגי עצום. הספר "אש קודש" הוא ניסיון ייחודי לתת מענה מחשבתי-חסידי לקושי: כאדמו"ר, כהוגה דעות חסידי, מנסה הרב להצדיק את מעשי הבורא, למצוא פשר לסבל ולתת משמעות לקידוש השם; וכמנהיג, מנסה הרב לעודד את שומעיו, ולתת הכוונה לחסידיו.
המאמץ המחשבתי יוצא הדופן המושקע בספר, והתנאים האיומים בהם נכתב, הופכים אותו לתעודה חסידית, תאולוגית-מחשבתית, וגם היסטורית, יוצאת דופן. הרב שפירא מתאר באורח נוגע ללב את הייסורים העצומים שאותם עוברים הוא וחסידיו. שאלותיו הדתיות וניסיונותיו להתמודד עם הקושי העצום - הפיזי והרוחני - יוצרים תעודה דתית-היסטורית כמעט ללא אח ורע.
מציאת הכתבים אחר השואה

בשנת 1943 במועד כלשהו בין הגירוש לטרבלינקה לבין מרד גטו ורשה, שלאחריו גורש הרבי לטרווניקי, שם נרצח, העביר הרבי את כתב היד לאחד מחברי ארכיון עונג שבת. כתב היד הוטמן בכד חלב באדמת הגטו, יחד עם כתבים אחרים שנאספו על ידי אנשי הארכיון המחתרתי. קובץ הדפים נמצא בפולין כמה שנים לאחר המלחמה על ידי פועל מתחת לחפירות בעת הנחת יסוד לבניין חדש בוורשה על הריסות הגטו, והוא העבירם למכון ההיסטורי היהודי בוורשה.
רק ב-1957 זוהו הדפים, וצילום שלהם הועבר על ידי ברוך דובדבני לחסידי פיאסצנה בארץ. דובדבני עשה זאת בעקבות בקשת חסידי פיאסצנה לבדוק אם יוכל להשיג את הכתבים.
בהקדמתו לספר מתאר ברוך דובדבני כיצד בעת שיטוט אקראי בין חומר רב לא ממוין מתקופת השואה התגלגל לידיו מכתב מהרבי בו הוא מבקש מאחיו רבי ישעיהו שפירא ומידידיו בישראל להדפיס את כתביו. דובדבני ראה במציאת המכתב "צוואה קדושה" ובעקבותיו החליט למצוא את הכתבים ויהי מה. ואכן עלה בידו למצוא את הכתבים. מכתבי הרבי מפיאסצנה למוצא הכתבים ולידידיו של הרבי בארץ ישראל מודפסים גם הם בפתח הספר.
לקט הדרשות הודפס תחת השם "אש קודש" והוצא לאור לראשונה בשנת תש"ך (1960) על ידי ועד חסידי פיאסצנה. מאז הודפס הספר בכמה מהדורות.
בשנת תשע"ז (2017) התפרסמה מהדורה מדעית מתוקנת בשם "דרשות משנות הזעם" בשני כרכים. מהדורה זו נערכה על פי כתב היד המקורי הנמצא בארכיון רינגלבלום, במכון היהודי ההיסטורי בפולין. הכרך הראשון כולל את הדרשות המתוקנות בתוספת ציוני מקורות וביאורים. הכרך השני כולל מהדורת פקסימיליה שבה, לצד צילום צבעוני של כתב היד, מופיע תיעתוק מדויק בארבעה צבעים (שחור, אדום כחול וירוק), אשר מבחינים בין שכבות שונות של הגהות שכתב המחבר.
הדפים עצמם בכתב ידו של האדמו"ר מצויים, יחד עם כל ארכיון "עונג שבת" של רינגלבלום, בארכיב הממשלתי של ממשלת פולין.
לקריאה נוספת

דניאל רייזר (עורך) קלונימוס קלמיש שפירא (מחבר), דרשות משנות הזעם: מהדורה מדויקת על פי כתב היד, ירושלים תשע"ז, שני כרכים.
יצחק הרשקוביץ, רבי קלונימוס קלמיש שפירא הי"ד, האדמו"ר מפיאסצ’נה: הגות השואה מול הגות טרום השואה, המשך או תמורה?, עבודת מ"א, אונ' בר-אילן, תשס"ה.
רון וקס, להבת אש קודש: שערים לתורתו של האדמו"ר מפיאסצ'נה, הוצאת 'תבונות', מכללת הרצוג, אלון שבות, תש"ע (360 עמודים)
מנדל פייקאז', התעודה החסידית הספרותית האחרונה על אדמת פולין. הוצאת יד ושם, ירושלים תשל"ט.
אסתר פרבשטין, בסתר רעם - הלכה, הגות ומנהיגות בימי השואה, מוסד הרב קוק, 2002, פרק שנים עשר "קול ה' באש - דרשות הרבי מפיסצנה בגטו ורשה".
הרב גרשון קיציס, "ר' קלונימוס מפיאסצ'נה שח עם קונו". מחניים : רבעון למחקר, להגות ולתרבות יהודית 8. הוצאת מרכז ספיר לתרבות ולחינוך יהודי, כסלו תשנ"ה – נובמבר 1994. עמ' 132 - 139.
אליעזר שביד, בין חורבן לישועה – תגובות של הגות חרדית לשואה בזמנה. הוצאת הקיבוץ המאוחד, 1994.
פסח שינדלר, "שואה ושפלות רוח". עיונים בתקופת השואה, אסופת מאמרים לזכרו של מאיר דבורז'צקי בעריכת מרדכי אליאב. הוצאת אוניברסיטת בר-אילן, רמת גן, תשל"ט – 1979. עמ' 55 – 65.
פסח שינדלר, "תגובת החסידות לשואה". אמונה בשואה, הוצאת משרד החינוך והתרבות, המחלקה לתרבות תורנית, ירושלים תש"ם. עמ' 69 – 78.
ד"ר עופר שיף: מודל של מנהיגות חסידית בשואה. מחניים, רבעון למחקר, להגות ולתרבות יהודית, חוברת מס' 8. הוצאת מרכז ספיר לתרבות ולחינוך יהודי, כסלו תשנ"ה – נובמבר 1994. עמ' 122 – 131.
אסתר יהודית תידור באומל, "אש קודש", ספרו של האדמו"ר מפיאסצ'נה, ומקומו בהבנת החיים הדתיים בגטו ורשה. ילקוט מורשת, כתב עת לתיעוד ולעיון, חוברת כ"ט, ניסן תש"ם, מאי 1980. עמ' 173 – 187.
Nehemia Polen: The Holy Fire. Jason Aronson Inc., Northvale, New Jersey; London, 1994.
הערות שוליים

↑  דוגמה לדבר היא ההערה מכסלו תש"ג (1942) אחר האקציה הגדולה בגטו שהתחילה בתשעה באב של שנת תש"ב (יולי 1942). בחנוכה תש"ב (1941) כתב: "כי אלו האנשים שאומרים שייסורים אלו עוד לא היו לישראל טועים הן, בחורבן בית המקדש בביתר וכו' היו כמו אלו". כעבור שנה הוסיף בהערה: "רק כהצרות שהיו עד שלהי דשנת תש"ב היו כבר, אבל כהצרות משונות ומיתות רעות ומשונות שחדשו הרשעים הרוצחים המשונים עלינו בית ישראל משלהי תש"ב, לפי ידיעתי בדברי חז"ל ובדברי הימים אשר לישראל בכלל, לא היה כמותם, וד' ירחם עלינו ויצילנו מידם כהרף עין".
↑  לאורך השנים היו שטענו כי את הכתבים העביר לארכיון "עונג שבת" תלמידו ובן דודו, הרב שמעון הוברבנד שהיה מבכירי הפעילים בארכיון. לאחרונה ד"ר דניאל רייזר ('דרשות משנות הזעם', מבוא עמ' 31-32) הפריך השערה זו, בעקבות כך שהוברבנד נרצח באוגוסט 1942, ובין כתביו של האדמו"ר ישנם פריטים המתוארכים לאחר מכן, שהמאוחר שבהם הוא מכתב מ-3 בינואר 1943. רייזר אומנם טוען כי אפשר שהוברבנד בהיותו חי יידע את חברי הארכיון על כתביו של האדמו"ר. רייזר מעלה השערה נוספת כי ייתכן שמי שהעביר את הכתבים בפועל היה חבר ארכיון נוסף בשם מנחם קון, אשר, כעדותו ביומנו, היה חברו הטוב ביותר של הוברבנד.
↑  לאחרונה ד"ר דניאל רייזר ('דרשות משנות הזעם' מבוא, עמ' 33) פקפק בקביעה זו, שכן עובדתית, כל כתביו של האדמו"ר שנמצאו בארכיון רינגלבלום כבר מוינו ומוספרו במכון היהודי, עוד לפני ביקורו של דובדבני. ובקטלוג פנימי של המכון מראשית שנת 1955, מופיעים ברשימת הממצאים כל כתביו של האדמו"ר מזוהים ממוספרים ומקוטלגים.
↑  www.archiwa.9gov.pl/memory/sub_ringelblum/index.php?va_lang=en&fileid=003_12
↑  קטע נבחר מהספר
אפקט פול פרנקל

אפקט פול פרנקל (באנגלית: Poole–Frenkel effect) הוא תופעה בפיזיקה של מצב מוצק, המאפשרת לחומר מבודד חשמלית להוליך חשמל. האפקט נקרא על שם יעקב פרנקל, אשר פרסם מאמר בנושא בשנת 1938, וכן על שם הוראס יואיט פול. האפקט ידוע גם כ"פליטת פול פרנקל".
אלקטרונים יכולים לנוע באיטיות דרך מבודד בדרך הבאה: האלקטרונים בדרך כלל לכודים במצב עצמי (כלומר, לכודים באטום מסוים ואינם חופשיים לנוע בגביש). לעיתים, שטפים מקריים של חום נותנים לאלקטרון מספיק אנרגיה לצאת מהמצב העצמי, ולהשתחרר לפס ההולכה. שם הוא חופשי לנוע לאורך הגביש, לזמן מאוד קצר, לפני שישקע פעם נוספת לתוך מצב עצמי אחר (באטום אחר). אפקט פול פרנקל מתאר איך בשדה חשמלי חזק, האלקטרון אינו צריך אנרגיית חום רבה על מנת להגיע לפס ההולכה, משום שהוא מקבל חלק מהאנרגיה מהשדה החשמלי.
כשמשקללים את התדירות שבה אלקטרונים מעוררים לפס ההולכה, ואת התנועה שלהם שם, הביטוי הכמותי לאפקט פול פרנקל הוא:
כאשר
אריה ים גלאפגוס

| אריה ים גלאפגוס |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
סוג:: אריה ים מצוי
מין:: אריה ים גלאפגוס
שם מדעי
 Zalophus wollebaeki ‏Sivertsen, 1953
תחום תפוצה


אריה ים גלאפאגוס (שם מדעי: Zalophus wollebaeki) הוא מין של אריה ים מסוג אריה ים מצוי. מין זה אנדמי לאיי גלאפגוס.
אריות הים נוהגים לנוח על החופים של האיים ולהשתזף בשמש הטרופית. באיים אין להם טורפים, אך הם עלולים להיטרף על ידי כרישים או אורקה בעודם בים. הם מתרבים כמעט כל השנה בתהליך של קרבות עזים בין הזכרים.
מין זה ניזון בעיקר מדגים,סרטנאים וסילוניות.
ראו גם

אריה ים קליפורני
דוב ים גלאפגוס
הערות שוליים

↑  אריה ים גלאפגוס באתר הרשימה האדומה של IUCN
| --- | --- |
בקרת זהויות :  GND: 4507684-4 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
נקבת אריה ים גלאפגוס' מניקה גור שעתה נולד.
אפקט פאראדיי

אפקט פאראדיי הוא תופעה דומה לפעילות אופטית, המתרחשת בחומרים שאינם פעילים אופטית תחת הפעלת שדה מגנטי. קרוי על שם מייקל פאראדיי, שגילה את התופעה ב-1845.
האפקט קשור לאפקט זימן, לפיו כאשר מעבירים אור דרך חומר ישנן מספר תדירויות תהודה שבהן מתרחשת בליעה (עירור של גל בתוך החומר), כאשר מפעילים שדה מגנטי נוצרות עבור כל תדירות כזו שתי תדירויות קרובות נוספות המובדלות מהתדירות המקורית ב +-dV, כאשר  v-dv היא תדירות רזוננס עבור גלים בקיטוב מעגלי שמאלי ו-v+dv היא התדירות עבור גלים בקיטוב מעגלי ימני. עוד מסתבר כי מקדמי השבירה של החומר שונים עבור שתי תדירויות הרזוננס החדשות וכתוצאה מכך הגלים נעים במהירויות שונות ונוצר הפרש מופע בין שני הקיטובים המעגליים, היוצר סיבוב של מישור הקיטוב.
זווית הסיבוב של מישור הקיטוב נתונה על ידי:
כאשר: l עובי החומר, B השדה המגנטי, ו-V קבוע ורדה.
ניתן לראות שבאפקט פאראדיי הזווית תלויה ליניארית בעוצמת השדה, כלומר בהפרשים בין רמות האנרגיה הנוצרות, וכן במרחק שעובר האור בתוך החומר.
יישום חשוב לאפקט זה הוא בבניית מבדדים אופטיים (איזולטורים), החוסמים החזרות לכיוון מקור האור, הודות לכך שסיבוב מישור הקיטוב במעבר כפול (הלוך ושוב) דרך מסובב פאראדיי אינו מתבטל אלא נצבר פעמיים.
אריה ים יפני

| אריה ים יפני |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
סוג:: אריה ים מצוי
מין:: אריה ים יפני
שם מדעי
 Zalophus japonicus ‏פטרס, 1866

אריה ים יפני (שם מדעי: Zalophus japonicus) הוא מין מסוג אריה ים מצוי.
ככל הנראה, אריה הים היפני נכחד בסביבות שנות ה-50. עד ל-2003 נחשב מין זה לתת-מין של אריה ים קליפורני, וכונה בהתאם: Zalophus californianus japonicus ("אריה קליפורני יפני"). בהמשך סווג כמין נפרד.
כמה טקסונומים עדיין מחשיבים אותו בתור תת-מין של אריה הים הקליפורני. הם היו נפוצים בים יפן, במיוחד באזורי החוף של הארכיפלג היפני וחצי האי הקוריאני. הם הזדווגו לרוב על חופים חוליים שהיו רחבי ידיים ושטוחים, אך גם על אזורים סלעיים.
כיום ניתן לראות פוחלצים ביפן, במוזיאון הטבע הלאומי שבליידן. בנוסף, בבעלות המוזיאון הבריטי פרווה וארבע גולגולות.
תיאור פיזי

צבעו של זכר אריה הים היפני היה אפור כהה, אורכו נע בין 2.3 ל-2.5 מטרים ומשקלו היה בין 450 ל-560 ק"ג. פרטי מין זה היו גדולים יותר מאלה הנמנים עם מין אריה הים הקליפורני. נקבות המין היו קטנות מן הזכרים באופן משמעותי: אורכן היה 1.64 מטר בלבד, וצבען היה בהיר יותר.
הערות שוליים

↑  אריה ים יפני באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
ארמוסיו

ארמוסיו (בספרדית: Hermosillo; בעבר: Santísima Trinidad del Pitic - השילוש הקדוש של פיטיק) היא עיר הבירה של המדינה המקסיקנית סונורה, והעיר הגדולה ביותר במדינה. ארמוסיו ממוקמת במרכז המדינה, כ-270 ק"מ מגבולה עם ארצות הברית.
מזג אוויר

ארמוסיו ידועה בקיצוניותו של מזג האוויר החם שלה, והעובדה שהיא ממוקמת במדבר סונורה גורמת לכך שבמשך שלושה חודשים בשנה בארמוסיו יש בממוצע 40 מעלות צלזיוס או יותר, דבר שהופך אותה לאחת הערים החמות במקסיקו.
יחסי חוץ

ארצות הברית מקיימת קונסוליה כללית בעיר, בנוסף ל-שגרירות ארצות הברית במקסיקו סיטי
ערים תאומות

ארצות הברית פיניקס, אריזונה, ארצות הברית
ארצות הברית אירוויין, קליפורניה, ארצות הברית
הערות שוליים

↑  קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.
| --- | --- |
בקרת זהויות :  NLI: 987007552625205171  LCCN: n79115516  MusicBrainz: afa5f14e-f6a2-440e-8147-e76eff0818e8  NARA: 10037308  VIAF: 145406494   WorldCat (עם VIAF): 145406494 
ערך זה הוא קצרמרבנושא יישובים במקסיקו. אתם מוזמנים לתרום לוויקיפדיה ו.
אריה ים קליפורני

| אריה ים קליפורני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
סוג:: אריה ים מצוי
מין:: אריה ים קליפורני
שם מדעי
 Zalophus californianus ‏לסון, 1828
תחום תפוצה
  תפוצה בכחול בהיר. בכחול כהה אזור הרבייה  

אריה ים קליפורני (שם מדעי: Zalophus californianus, קרוי גם כפיר ים קליפורני) הוא מין של אריה ים השכיח באזורי החוף של האוקיינוס השקט הצפוני. המין שכיח יחסית ועל פי מדידות אשר נערכו ב-1995 קיימים כ-190,000 פרטים. אריות הים הקליפורניים נחשבים לבעלי אינטליגנציה גבוהה יחסית ויכולת הסתגלות גבוהה לשינויים בסביבתם ועל כן ניתן לאמנם ולבייתם בקלות. כתוצאה מכך, נפוץ השימוש בהם בקרקסים, בגני חיות ואפילו לצרכים צבאיים.
אריה ים זה ניזון מדגים,סילוניות וסרטנאים.
גלריה

ארי ים ומאמנו הצבאי
גור ארי ים קליפורני
ראש של ארי ים קליפורני
אריות ים בגן חיות
הערות שוליים

↑  אריה ים קליפורני באתר הרשימה האדומה של IUCN
| --- | --- |
בקרת זהויות :  NLI: 987007293766205171  LCCN: sh85018916  NKC: ph820603 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
אסקייפ רום: השלב הבא

| --- | --- |
כרזת הסרט בישראל
כרזת הסרט בישראל
 בימוי:  אדם רוביטל
 הופק בידי:  ניל ה. מוריץ
 תסריט:  ויל הונלי מריה מלניק דניאל טוץ' אורן עוזיאל בראגי פ. שוט(רעיון ודמויות)
 עריכה:  סטיבן מירקוביץ' פיטר פאב
 שחקנים ראשיים:  טיילור ראסל לוגן מילר אינדיה מור הולנד רודן תומאס קוקקרל קרליטו אוליברו
 מוזיקה:  בריאן טיילר ג'ון קארי
 צילום:  מארק ספייסר
 מדינה:  ארצות הברית ארצות הברית
 חברת הפקה:  סרטי קולומביה Original Film
 חברה מפיצה:  סרטי סוני
 שיטת הפצה:  הפצה לאולמות הקולנוע 
 הקרנת בכורה:  אוסטרליה 1 ביולי 2021 ישראל 15 ביולי 2021 ארצות הברית 16 ביולי 2021
 משך הקרנה:  88 דקות
 שפת הסרט:  אנגלית
 סוגה:  אימה מותחן פסיכולוגי
 תקציב:  15 מיליון דולרים
 הכנסות:  44.9 מיליון דולרים
 הכנסות באתר מוג'ו:   escaperoom2
 סרט קודם:  "אסקייפ רום" (2019)
 www.escaperoom.movie
 דף הסרט ב־IMDb
 
אסקייפ רום: השלב הבא (באנגלית: Escape Room: Tournament of Champions; בתרגום מילולי: חדר בריחה: טורניר האלופים) הוא סרט אימה-מתח פסיכולוגי אמריקאי, שבוים על ידי הבמאי אדם רוביטל ונכתב על ידי התסריטאים ויל הונלי, מריה מלניק, דניאל טוץ' ואורן עוזיאל. הסרט הוא המשך לסרט "אסקייפ רום" משנת 2019, בו כיכבו טיילור ראסל ולוגן מילר ששבו לגלם את דמויותיהם מהסרט הראשון, לצדם של אינדיה מור, הולנד רודן, תומאס קוקקרל וקרליטו אוליברו.
הסרט עלה לאקרנים באוסטרליה ב-1 ביולי 2021, ובארצות הברית ב-16 ביולי 2021, תחת הפצתה של סרטי סוני; בישראל, הסרט עלה לאקרנים ב-15 ביולי 2021.
לסרט קיימת גרסה נוספת שיצאה לראשונה בארצות הברית בגרסה דיגיטלית (21 לספטמבר 2021) ובבלו-רי (ב-5 באוקטובר 2021). גרסה זו ארוכה ב-8 דקות מהגרסה הקולנועית, אך למעשה כוללת שינוי עלילה משמעותיים וכ-26 דקות שונות לגמרי מהמקור (כולל תחילה וסוף הסרט).